C 217/22
HU
Az Európai Unió Hivatalos Lapja
2023.6.20.
1.
BEVEZETÉS
1.
Az Európai Bizottság 2023.
március 9-én az Európai Unió és a Többnemzetiségű Bolíviai Állam közötti, a személyes adatoknak a Bűnüldözési Együttműködés Európai Uniós Ügynöksége (Europol), valamint a súlyos bűncselekmények és a terrorizmus elleni küzdelem terén illetékes bolíviai hatóságok közötti cseréjéről szóló megállapodásra vonatkozó tárgyalások megkezdésére való felhatalmazásról szóló tanácsi határozatra irányuló ajánlást adott ki.
Az ajánláshoz melléklet tartozik.
2.
Az ajánlás célja tárgyalások megkezdése a Többnemzetiségű Bolíviai Állammal (a továbbiakban: Bolívia) egy olyan nemzetközi megállapodás aláírása és megkötése céljából, amely lehetővé teszi a személyes adatok cseréjét az Europol és a súlyos bűncselekmények és a terrorizmus elleni küzdelem terén illetékes bolíviai hatóságok között.
Az ajánlás melléklete meghatározza a Tanács által a Bizottság számára kijelölt tárgyalási irányelveket, vagyis azokat a célkitűzéseket, amelyek elérésére a Bizottságnak az EU nevében a tárgyalások során törekednie kell.
3.
Az ajánlás indokolásában a Bizottság úgy értékeli, hogy Latin-Amerika szervezett bűnözői csoportjai komoly fenyegetést jelentenek az EU belső biztonságára, mivel tevékenységük egyre inkább kapcsolódik az Unión belüli bűncselekmények sorozatához, különösen a kábítószer-kereskedelem területén (2).
Az Európai Unió súlyos és szervezett bűnözés általi fenyegetettségének Europol általi 2021. évi értékelése (SOCTA) kiemeli, hogy az EU-ba példátlan mennyiségű tiltott kábítószert csempésznek Latin-Amerikából, többmilliárd eurós nyereséget teremtve, amelyet a (nemzetközi és uniós székhelyű) bűnszervezetek széles körének finanszírozására és a jogállamiság Unión belüli gyengítésére használnak fel (3).
4.
Az EU-ban lefoglalt kábítószerek nagy részét tengeri úton, elsősorban tengeri szállítókonténerekben (4) szállítják közvetlenül az előállító országokból, valamint a szomszédos latin-amerikai országokból (5) az EU-ba.
Bolívia a harmadik legnagyobb kokatermesztő ország a világon, a globális termesztés 12,5 %-át tudhatja magáénak (6).
5.
A 2022–2024-es időszakra szóló programozási dokumentumában az Europol jelezte, hogy többek között a kábítószerek iránti növekvő kereslet és az EU-ba irányuló kábítószer-kereskedelem bővülő útvonalai indokolják a latin-amerikai országokkal való fokozott együttműködés szükségességét.
Ennek értelmében 2022 decemberében Bolívia felkerült az Europol azon kiemelt partnereinek listájára, amelyekkel az ügynökség munkamegállapodásokat köthet (7).
6.
Bolíviát az EMCDDA is kulcsfontosságú nemzetközi partnerként jelölte meg a globális kokainkínálat csökkentése terén.
7.
Az európai adatvédelmi biztos a jelen véleményét az Európai Bizottság által 2023.
március 9-én folytatott konzultációra válaszul adta ki az európai uniós adatvédelmi rendelet 42. cikkének (1) Európai Parlament és a Tanács (EU) 2018/1725 rendelet (8) bekezdése alapján.
Az európai adatvédelmi biztos üdvözli, hogy az Európai Bizottság konzultált vele az ajánlásról, és elvárja, hogy a tanácsi határozat preambulumában hivatkozzanak a jelen véleményre.
(2) Lásd az ajánlás indokolásának 2. oldalát.
(3) Az Európai Unió súlyos és szervezett bűnözés általi fenyegetettségének értékelése: A corrupt Influence: (Korrupt befolyás:) The infiltration and undermining of Europe’s economy and society by organised crime (Európa gazdaságának és társadalmának szervezett bűnözés általi befolyásolása és gyengítése), 12. oldal.
(4) Europol and the global cocaine trade (Az Europol és a globális kokainkereskedelem), elérhető itt: https://www.emcdda.europa.eu/ publications/eu-drug-markets/cocaine/europe-and-global-cocaine-trade_en.
(5) Europol and the global cocaine trade (Az Europol és a globális kokainkereskedelem), elérhető itt: https://www.emcdda.europa.eu/ publications/eu-drug-markets/cocaine/europe-and-global-cocaine-trade_en.
(6) EU Drug Market: (Az EU kábítószerpiaca:) Cocaine (Kokain), 10. o., elérhető itt: EU Drug Market: (Az EU kábítószerpiaca:) Cocaine (Kokain) | www.emcdda.europa.eu.
(7) Indokolás, 2. o. (8) Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).